চার বছর বয়সে মা’কে হারান পল্লবী। বাবা মারা যান যখন তাঁর বয়স দশ। এরপর মাসির কাছেই মানুষ হন তিনি। স্বাভাবিক কারণেই ছোটবেলায় আর্থিক স্বচ্ছলতা ছিল না পল্লবীর। কে আপন কে পর ধারাবাহিকে মুখ্য চরিত্রে অভিনয়ের সুযোগ পাওয়ার পর একটি ছোট ফ্ল্যাট কিনেছেন তিনি। এবার পুজোর মার্কিন যুক্তরাষ্ট্রে ছুটি কাটানোর ইচ্ছা ছিল, কিন্তু ভিসা সমস্যার জন্য তা সম্ভব হয়নি। তাই একাই মুম্বই ঘুরে আসেন। আগে একটা লিপস্টিকেই কয়েক মাস চলে যেত। এখন বিভিন্ন শেডের শুধু লাল লিপস্টিকই আছে বেশ কয়েকটা। ব্র্যান্ডেড জামাকাপড় পছন্দ পল্লবীর এবং সব কেনাকাটা নিজের টাকাতেই করেন। আগামী বছর প্রথম গাড়িটা কেনার ইচ্ছে আছে তাঁর।